b'\n_START_ARTICLE_\nSuurbritannia kuningriik\n_START_SECTION_\nAmeerika koloniseerimine\n_START_PARAGRAPH_\nEsimese katse kolooniat asutada P\xc3\xb5hja-Ameerikas tegid inglased 1585. aastal Virginias Walter Raleigh\' juhtimisel, kuid see eba\xc3\xb5nnestus. 1607. aastal rajas sadakond Inglismaalt p\xc3\xa4rit kolonisti Chesapeake\'i lahe \xc3\xa4\xc3\xa4rde Jamestowni \xe2\x80\x93 P\xc3\xb5hja-Ameerika esimese p\xc3\xbcsiva inglaste asunduse (sellest kasvas v\xc3\xa4lja Virginia koloonia). J\xc3\xa4rgmise 150 aasta jooksul j\xc3\xa4tkus kolonistide saabumine ning asustati peaaegu kogu rannikuala. 18. sajandi keskpaigaks oli suurem osa inglaste asundusi jagunenud 13 koloonia vahel. Iga\xc3\xbchel neist oli oma kuberner ja seadusandlus, ent Suurbritannia kuningriigi valitsuse all. 13 kolooniat moodustasid kolm suurt r\xc3\xbchma: Uus-Inglismaa (Massachusetts, Connecticut, Rhode Island, New Hampshire); Kesk- (New York, New Jersey, Pennsylvania, Delaware). Uus-Inglismaa kolooniad rajasid Inglismaa ametlikule kirikule vastanduvad puritaanid. Esimesena asutasid nad 1620 Plymouthi (\xc3\xbcmberasujate tuntuim laev on "Mayflower")._NEWLINE_L\xc3\xb5una kolooniad (Virginia, Maryland, P\xc3\xb5hja-Carolina, L\xc3\xb5una-Carolina, Georgia, asutasid kolonistid, kes olid inglismaa katoliiklased. Marylandi ja Virginia koloonia ja teistes L\xc3\xb5una kolooniates tegeleti tubakakasvatusega, mille toodang veeti Euroopasse, nendesse piirkondadesse hakati ka 17. sajandi II poolel tooma Aafrika orje.\n_START_SECTION_\nAustraalia koloniseerimine\n_START_PARAGRAPH_\n1770. aasta 21. augustil kuulutas James Cook Austraalia idaosa Suurbritannia kuningriigilele kuuluvaks, nimetades selle Uus-L\xc3\xb5una-Walesiks. Uus-L\xc3\xb5una-Wales asutati 1788. aastal ning h\xc3\xb5lmas algselt suure osa Austraalia mandrist. 1788. aastal, saabusid Botany Baysse 700 sunnit\xc3\xb6\xc3\xb6le m\xc3\xb5istetud vangi ja 200 meremeest ning tasandikele t\xc3\xa4nap\xc3\xa4eva Sydney kohal rajati esimesed asulad.\n_START_SECTION_\nT\xc3\xb6\xc3\xb6stusrevolutsioon \xc3\x9chendkuningriigis\n_START_PARAGRAPH_\n18. sajandi l\xc3\xb5pus ja 19. sajandil toimus t\xc3\xb6\xc3\xb6stusrevolutsioon, mil toimusid suured muudatused p\xc3\xb5llumajanduses, tootmises, kaevandamises ja transpordis, mis k\xc3\xb5ik m\xc3\xb5jutasid \xc3\xbchiskonna sotsiaal-majanduslikku ja kultuurilist olukorda. P\xc3\xb6\xc3\xb6re sai alguse Suurbritanniast, levis Euroopasse, P\xc3\xb5hja-Ameerikasse ning l\xc3\xb5puks \xc3\xbcle terve maailma. 18. sajandil hakkas seni valitsenud manufaktuurne tootmine asenduma vabrikutootmisega. J\xc3\xa4rjest rohkem kasutati inimese t\xc3\xb6\xc3\xb6j\xc3\xb5u asemel masinaid. T\xc3\xb6\xc3\xb6stusliku p\xc3\xb6\xc3\xb6rde peamiseks tunnuseks olid uute masinate leiutamine ning nende kasutuselev\xc3\xb5tmine.'